 Arrinta baasaboorada, waa murran taagnaa illaa maalintii dowladni dabadhoonka ah lasoo dhisey, baasaboorkani E-passport-ka ah waxaa lasoo saaray maalmo uun ka dib markii Xusseen Maxamed Faarax Caydiin oo markaasi wasiirka arrimaha gudaha uu fashiliyey qorshe ay dowladani watay oo ahaa in baasaboorka Ethiopia la isticmaalo, xuduudahana laisku furro, taasoo Soomaaliya ka dhigeysa gobol ka mid ah Ethiopia, Caydiid ayaa yiri dowlada Ethiopia walaalo ayaan nahay, xuduudaha ayaan isku fureynaa, hal baasaboor ayaan qaadanaynaa, hadalkaasi maalmo ka dib ayaa lasoo saaray baasaboorkani ay ku qorantahay E-passport Ethiopian passport, balse markii dowlada Cabdullaahi Yuusuf la weeydiiyey waxay ku fasirtay micnaha E, in ay tahay Electronic Passport, bal u fiirso xittaa Maraykanka oo aad ogtahay heerka ay tiknoolijiyad ka gaareen, baasaboorkoodu E electronic kuma qorna, iskaba dhaaf aduunyada kale, dowlad kasta waxaa ku qoran magaca dalka, waxaana tusaale ah Ethiopia oo baasboorkeeda ku dul qorantahay E passport, oo micnaheedu ay tahay Ethiopian Passport, isla baasaboorkii umbaa inaga naloo keeney, iminkana la rabaa in aan ku badalano kii aan inagu lahayn ee hantida qaranka ahaa ee cagaarka ahaa. 